cyanic-selkie/wikianc huggingface dataset:
Footvolley Sastamala
Kilpailutoiminta
Footvolley Sastamala on järjestänyt vuodesta 2019 myös seuran sisäisen mestaruusturnauksen. Vuonna 2019 mestaruuden voittivat Arttu Reima ja Juho Kuukka. Vuonna 2020 mestaruuden voittivat Olli Kuusisto ja Kalle Mulari.
Juan Rubén Martinez
Martinez sai 25. marraskuuta 2000 nimityksen Posadasin hiippakunnan piispaksi 25. marraskuuta 2000. Hänet asetettiin tähän virkaan 10. maaliskuuta 2001.
Madisonin piirikunta (Virginia)
Madisonin piirikunta on Yhdysvaltojen Virginian osavaltiossa sijaitseva piirikunta. Sen väkiluku oli 13 261 vuonna 2019. Piirikunnan hallintokeskus on Madisonin kunta. Piirikunta perustettiin vuonna 1792.
Maliq
Maliqista on 100 kilometriä Tiranaan, 11 kilometriä Korçëen ja 24 kilometriä Kreikan rajalle.
Kaupunki on kolmen vuoren, Kodra e Murrizit, Kodra e Marjanit and Hij' e Korbit, välissä 830 metrin korkeudessa ollen yksi Albanian korkeimmalla sijaitsevista kaupungeista.
Urakoitsija (sarjakuvahahmo)
Voimat ja varusteet
On huomattava, että uskomattomasta kyvystään huolimatta Urakoistija voi matkia vain näkemäänsä suoritusta - ei siihen liittyviä asioita. Urakoitsija kykenee siis matkimaan huippupianistin suoritusta katsottuaan ensin tämän soittoa, mutta hän ei silti osaa lukea nuotteja. Lapsena hän miltei hukkui yritettyään matkia erään huippu-uimarin suoritusta, kunnes altaassa tajusi, ettei osaa vielä uida.
True Detective (1. tuotantokausi)
Vaikutteet
Sarjassa on myös suoria viittauksia Keltaiseen kuninkaaseen. Jaksossa Seeing Things, etsivät löytävät Dora Langen päiväkirjan, jossa on monia viittauksia Keltaiseen kuninkaaseen ja Carcosaan, kuvitteelliseen kaupunkiin johon kirjan tapahtumat sijoittuvat. Jakso The Secret Fate of All Life on täynnä viittauksia. Esimerkiksi Reggie Ledoux kertoo Cohlen olevan nyt Carcosassa ja mainitsee mustien tähtien nousevan. Sarjassa on käytetty myös visuaalisia viittauksia kirjaan: Dora Langen päiväkirjassa on piirustuksia mustista tähdistä ja laskevan auringon heijastuma järvessä kuvaa kaksoisaurinkoja.
Seulontatutkimus
Eturauhasen syöpä
Laajassa eurooppalaisessa seulontatutkimuksessa (European Randomized Study of Screening for Prostate Cancer, ERSPC) seurattiin miehiä yhdeksän vuoden ajan. Tutkimuksessa havaittiin, että seulonnalla voidaan vähentää eturauhassyöpäkuolleisuutta 20–30 prosenttia ja että parantumattomien syöpien osuus vähenee kolmanneksella. Teho on rintasyövässä käytetyn mammografiaseulonnan tasoa. PSA-seulonnan avulla voidaan löytää 41 % luustoon metastoituvaa tautia ennen leviämisvaihetta. Myös paikallisten levinneiden syöpien määrä väheni seulonnan avulla.
Kasuaarit
Ravinto
Kun puista alkaa pudota hedelmiä, kasuaarit tulevat syömään niitä vartioiden puuta muutaman päivän ajan. Ne lähtevät sitten kun puussa ei ole hedelmiä. Kasuaari nielaisee jopa banaanit ja omenat kokonaisina. Kasuaarit ovat tärkeitä sademetsien ekosysteemin kannalta, koska ne nielaisevat myös puiden siemenet ja levittävät niitä ulosteen mukana.
TV1:n Viihdetoimitus
TV1:n Viihdetoimitus oli vuosina 1967–1991 Yle TV1:n itsenäinen ohjelmia tuottava yksikkö.
TV1:n Viihdetoimitus (Ajanvietetoimitus) tuotti monia legendaarisia viihdeohjelmia kuten Lumilinna, Jatkoaika, Ällitälli, Hukkaputki ja Velipuolikuu sekä Euroviisut.
Simpsonit
Äänitys
Puolivalmista käsikirjoitusta aletaan työstää jaksoksi tilaisuudessa, jossa ääninäyttelijät lukevat sen ääneen läpi. Sitten käsikirjoitusta vielä muokataan, kunnes se on valmis lähetettäväksi äänitysstudiolle. Siellä jakson repliikit äänitetään kaikkien päänäyttelijöiden ollessa paikalla samassa huoneessa. Vierasäänet voidaan äänittää erikseen.
Televisiointi
Simpsoneita on televisioitu lukuisissa maissa useilla eri kanavilla, ja yhteensä Simpsoneita katsotaan yli 70 maassa. Valmiit jaksot toimitetaan ensimmäisenä sarjan tuottajakanavalle, amerikkalaiselle Foxille. Suomessa televisiointioikeudet omistaa MTV3 ja sen sisarkanava Sub. Jaksot tekstitetään Pohjoismaissa ja muutamassa muussa maassa, mutta myös dubbaaminen on yleistä useissa Manner-Euroopan maissa, kuten Ranskassa, Saksassa, Espanjassa ja Italiassa.
Musiikkialbumit
Simpsoneista on julkaistu useita musiikkialbumeita. Sarjan innoittamia lauluja sisältänyt The Simpsons Sing the Blues -musiikkialbumi julkaistiin 4. joulukuuta 1990. Lauluja esittivät sarjan ääninäyttelijät yhdessä vierailevien solistien kanssa. Michael Jacksonin salaa kirjoittamasta ja Nancy Cartwrightin Bartin äänellä laulamasta singlestä "Do the Bartman" tuli listahitti, ja albumi myi Yhdysvalloissa tuplaplatinaa. Albumille levytettiin pian "jatko-osa" The Yellow Album, joka kuitenkin saatiin julkaistua vasta vuonna 1998. Itse sarjassa kuultuja lauluja ja taustamusiikkia on julkaistu kolmella soundtrack-albumilla: Songs in the Key of Springfield (1997), Go Simpsonic with The Simpsons (1999) ja The Simpsons: Testify (2007).
Tulimuurahainen
Esiintymisalue
Yhdysvaltojen eteläosan ruohomaa; kotoisin alun perin Etelä-Amerikasta.
Johann Reinhold Forster
Forsterin isän isoisä oli skotti, joka polveutui Lordi Forresterista, mutta joutui lähtemään maanpakoon monien muiden skottien tavoin Oliver Cromwellin valtakaudella. Forster opiskeli teologiaa Hallen yliopistossa ja palveli pappina Nassenhubenissa, jossa avioitui vuonna 1754 ja missä hänen poikansa Georg syntyi. Forsterin perheeseen syntyi 8 lasta. Vuonna 1765 Venäjän keisarinna Katariina Suuri kutsui hänet tutkimaan Saratovin aluetta Volgalla. Menetettyään papin virkansa 1766 hän matkusti Georgen kanssa Englantiin, missä hän opetti 3 vuotta Dissenter's Academyssa Warringtonissa. Hän muutti Lontooseen, jossa hänen luonnontieteilijän maineensa alkoi kasvaa. Täällä hän kirjoitti teoksensa A Catalogue of British Insects (1770). Vuonna 1771 hän kirjoitti Pohjois-Amerikan kasvillisuudesta ja eläimistöstä, ja käänsi Osbechin Voyage to China.
Bhutanin maantiede
Sijainti
Himalajan vuoriston itäosassa sijaitseva Bhutan on enimmäkseen vuoristoinen maa ja se on hyvin metsäinen. Bhutan sijaitsee Kiinan ja Intian välissä. Maa rajautuu pohjoisessa ja luoteessa Kiinan hallitsemaan Tiibetiin. Intian puolella sen naapuriosavaltiot ovat lännessä Sikkim, etelässä Länsi-Bengali ja Assam ja idässä Arunachal Pradesh. Nepalin raja sijaitsee Bhutanista katsoen Sikkimin toisella puolella 80 kilometrin päässä, ja Länsi-Bengali erottaa Bhutanin Bangladeshista, jonka rajalle on lyhimmillään matkaa 60 kilometriä. Bhutan on itä-länsi -suunnassa noin 300 km pitkä ja pohjois-etelä -suunnassa 170 km. pienoiskuva|vasen|300px|[[Gangkhar Puensum on Bhutanin korkein vuori.]]
Vesirokko
Vesirokko on hyvin yleinen ja herkästi tarttuva, herpesviruksiin kuuluvan varicella-zosterviruksen aiheuttama sairaus. Vesirokkoa esiintyy eniten leikkikoulu- ja ala-asteikäisillä lapsilla. Paranemisen jälkeen potilaalle kehittyy lähes aina immuniteetti. Taudin ennalta ehkäisyyn on käytettävissä vesirokkorokote.
Bhutanin maantiede
Vuoristot
Eteläosassa sijaitsevat Siwalikvuoret ovat korkeimmillaan noin 1 500 metriä korkeita. Vuoristo rajautuu etelässä subtrooppiselle Duarien tasankoalueelle. Suurin osa Duarien alueesta sijaitsee Intian puolella. Bhutanin Duarien alue jakautuu eteläiseen ja pohjoiseen osaan. Pohjoinen Duaarialue Himalajan juurella on karua ja maa on huokoista ja kuivaa. Kasvillisuus on tiheää ja villieläimiä on runsaasti. Eteläiset duarit ovat tasaisempia ja ruohikkoisempia, maaperä on hedelmällistä ja alueella kasvaa savannikasvustoa ja tiheää viidakkoa. Duarit ovat Bhutanin parhaiten maanviljelyyn sopivaa aluetta. Riisiä ja muita peltokasveja kasvatetaan tasangoilla ja kukkulanrinteillä 1 200 metriin asti.
Ricarda Huch
Adolf Hitlerin noustessa valtaan hän oli Preussische Dichterakademien suurimpia kuuluisuuksia. Hän kuitenkin kieltäytyi liittymästä natsien kirjallisuusakatemiaan.
Käräjät
Historia
Rautakauden Viron maakuntien yhteisten asioiden päättämistä varten järjestettiin käräjiä, joista Henrikin Liivinmaan kronikassa mainitaan nimeltä Ugandin maakunnan käräjät Otepäällä sekä Harjumaan käräjät Raikkülassa. Näille käräjille osallistuivat pitäjien johtajat toisin kuin kansankäräjille joihin osallistuivat kaikki vapaat miehet.
Käräjät suomalaisessa kansanperinteessä
Myös Ukko ylijumala on käynyt pilvissä käräjiä, joilla on pidetty neuvoa tulevasta säästä tai kumottu maallisen tuomioistuimen vääriä päätöksiä. On oletettu, tosin lähinnä teoreettisesti, että säästä päättäville käräjille olisivat osallistuneet eri elinkeinoja tukevat jumaluudet, jotka olisivat pyrkineet neuvottelemaan mahdollisimman hyvät sää-olosuhteet edustamansa elinkeinon harjoitukseen. Esimerkiksi veden haltija olisi pyrkinyt takaamaan hyvät kalastusilmat, tuulen haltija taas sopivat tuulet merenkulkijoille, metsän haltijat ja eläinten kantavanhemmat taas parhaat ilmat metsästykseen, kun taas maanviljelyn edustaja, ehkäpä itse Ukko, olisi kannattanut maanviljelyyn sopivia säitä. Lisäksi olisi voinut olla mukana muitakin, ihmisille vieraita intressejä edustavia tahoja. Siten säätila voitiin aina selittää oikeudenmukaiseksi. Jos säätila oli itselle haitaksi, se tarkoitti vain, että oli jonkun muun vuoro hyötyä säästä.
Uskontojen parodiat
Lentävä spagettihirviö
Lentävä spagettihirviö on parodisilla piirteillä varustettu jumalolento. Se parodioi pääasiassa uskonnollisia luomiskertomuksia ja älykästä suunnittelua.
AC Horsens
AC Horsens perustettiin vuonna 1994, kun Horsens FS (1915) ja FC Horsens yhdistyivät. Superliigaan seuran edustusjoukkue nousi ensimmäistä kertaa kaudeksi 2005–2006 ja sen paras sijoitus sarjassa on yhdeksäs kaudelta 2006–2007. Edustusjoukkueen päävalmentajana on ollut heinäkuusta 2014 lähtien Bo Henriksen.
Paul Wahl
Carl August Paul Wahl (30. joulukuuta 1797 Viipuri – 19. joulukuuta 1872 Viipuri) oli suomalainen Viipurissa asunut kauppaneuvos, teollisuudenharjoittaja ja laivanvarustaja. Hän perusti 1850 omaa nimeään kantaneen kauppahuoneen Paul Wahl & Co:n Viipuriin.
Wahl oli naimisissa kolme kertaa:
Picos de Europan kansallispuisto
Ilmasto
Picos de Europan ilmasto on atlanttinen; kansallispuiston matalimmat kohdat ovat miltei merenpinnan tasossa. Useimmiten sataa keväällä ja talvella, mutta kesä on suhteellisen kuiva. Kuuma ja kostea kesäpäivä voi muuttua iltapäivällä tai yöllä äkisti myrskyksi. Paksut ja äkilliset sumut ovat myös yleisiä, mutta ne myös yleensä häviävät nopeasti auringonpaisteessa. Lunta sataa korkeilla vuorilla syyskuusta toukokuun loppuun, mutta pysyvää lunta ei ole kuin korkeimmilla kohdilla suojaisissa paikoissa. Joillakin paikoilla lumi voi olla paksua kesäkuun loppuun asti.
Lauhkea lehtimetsävyöhyke
Lauhkean lehtimetsävyöhykkeen alueella on kahden tyyppistä kasvustoa, sekametsää jossa kasvaa muun muassa saarnia, tammia, sitruunapuita, kastanjaa, pähkinää, pähkinäpensasta, laakeripuuta ja jalavaa sekä luonnollista nurmea, joka on ihmisen aikaan saamaa aluskavillisuuden raivaamisesta, jolla on pyritty saamaan heinää kasvavaa niittyä ja laidunta. Sen tuloksena on niittyjä joilla on runsaasti kasvilajeja. Kansallispuiston alueelta löytyy esimerkiksi yli neljäkymmentä lajia orkideoja.
Christine Schürrer
Schürrer syntyi Hannoverissa. Hän asui synnyinkaupunkinsa lisäksi muuallakin Saksassa sekä Yhdysvalloissa, Ateenassa, Kreetalla ja kuukauden Turkissa. Hän opiskeli muun muassa historiaa. Ruotsiin hän matkusti ensi kertaa marraskuussa 2006. Hän olisi halunnut tavata uudelleen Kreetalla tapaamansa ruotsalaisen, mutta tämä ei onnistunut, koska ruotsalainen oli tutustunut toiseen naiseen. Schürrer pettyi syvästi ja ajautui itsemurhayrityksiin.
Anarkosyndikalismi
Espanjan sisällissota
Espanjan sisällissodan aikana Barcelona ja sitä ympäröivä Katalonia jäi anarkosyndikalistien valtaan. Espanjan tasavallan puolella olevat anarkistit, vuonna 1910 Barcelonassa perustettu työväen kansalliskonfederaatio Confederación Nacional del Trabajo (CNT), kumosivat ammattiyhdistysliikkeen perusteella järjestäytyneen miliisin avulla vanhan vallan. Tavarat jaettiin hankintakuponkien perusteella ja arvon mittana olivat työtunnit, jotka olivat kaikilla yhtä arvokkaita.
NRP Sagres (A520)
NRP Sagres (runkonumero A520, IMO 8642579, MMSI 263141000) on Portugalin laivaston vuonna 1937 valmistettu koululaiva.
Vyöruusu
Hoito
Vyöruusua voidaan hoitaa tietyillä viruslääkkeillä, mutta hoidon on alettava kolmen vuorokauden kuluessa rakkuloiden ilmaantumisesta. Myöhemmin aloitetusta hoidosta ei ole juuri apua. Lääkehoito nopeuttaa rakkuloiden parantumista ja vähentää jälkisäryn ilmaantumista.
Schwabenin hallintopiiri
Schwabenin hallintopiiri on yksi saksalaisen Baijerin osavaltion seitsemästä hallintopiiristä. Se sijaitsee lounaisen Baijerin alueella ja kattaa Schwabenin alueen Baijerin puoleisen itäosan. Hallintopiirin keskuskaupunkina toimii Augsburg. Hallintopiirissä on arviolta 1 846 020 asukasta (vuonna 2015) ja sen pinta-ala on 9 993 neliökilometriä.
Silbermond
Silbermond (suomeksi Hopeakuu) on saksalainen vaihtoehtorock-yhtye Bautzenista, Saksista. Silbermond perustettiin vuonna 2000 nimellä JAST, joka tulee yhtyeen jäsenten nimien ensimmäisistä kirjaimista. Yhtyeen nimi muutettiin vuonna 2001 muotoon Silbermond. Bändin jäsenet ovat Stefanie Kloß (laulu), Andreas Nowak (rummut), Johannes Stolle (basso) ja Thomas Stolle (kitara).
Nelsonin piirikunta (Virginia)
Nelsonin piirikunta on Yhdysvaltojen Virginian osavaltiossa sijaitseva piirikunta. Sen väkiluku oli 14 930 vuonna 2019. Piirikunnan hallintokeskus on Lovingstonin kunta. Piirikunta perustettiin vuonna 1807.
Haunia
Historiaa
Isossajaossa kylään muodostettiin seitsemän taloa: Suodenjoki, Kotajärvi, Luojukoski, Suodenjärvi, Matomäki, Varheenmaa ja Huida. Taloista Suodenjoki, Kotajärvi ja Luojukoski muodostavat kylänosan nimeltä Joenkylä. Kylän keskellä sijaitsee myös entisiä Suodenniemen ja Mouhijärven talojen enklaaveja, joista suurimmat ovat Mouhijärven Häijään kylän entisiä eräomistuksia. Lavian Hauniankylän Häijään maakirjakylässä on talot nimeltään Ala-Ruisniemi, Yli-Ruisniemi ja Haapaniemi. Haunian kylässä on myös Hauniankoski, jossa on sijainnut kylän talojen mylly sekä Haunia-niminen talo, joka on entinen Luojukosken talon torppa. Suodenjoen, Kotajärven, Luojukosken ja Suodenjärven maakirjatalot perustettiin olemassaolevasta naapurustosta käsin, ahkerimmille ja siten veronmaksukykyisimmille sukulaisille ja talonväelle uudistiloiksi.
Oulun palo 1916
Vuoden 1916 palo alkoi yöllä 19. heinäkuuta Kirkkokatu 39:n piharakennuksesta. Palon syttymissyytä ei saatu selville. Tuli tuhosi lähes kaikki rakennukset Vanhatullin kaupunginosan korttelista, joka nykyään tunnetaan Mannerheimin puistona. Myös korttelia rajaavien katujen toisella puolella sijainneet rakennukset kärsivät eriasteisia vaurioita. Isokadun ja Albertinkadun kulmassa sijainneet rakennukset vaurioituivat korjauskelvottomiksi ja rakennukset purettiin palon jälkeen.
Augusta (arvonimi)
Augusta oli Rooman valtakunnassa käytetty arvonimi. Se oli keisarien arvonimen augustus ("kunnianarvoisa") feminiinimuoto. Yleensä keisarit antoivat arvonimen vaimoilleen tai siskoilleen.
New Kentin piirikunta
New Kentin piirikunta on Yhdysvaltojen Virginian osavaltiossa sijaitseva piirikunta. Sen väkiluku oli 23 091 vuonna 2019. Piirikunnan hallintokeskus on New Kentin kunta. Piirikunta perustettiin vuonna 1654.
August Wilhelm von Hofmann
August Wilhelm von Hofmann (8. huhtikuuta 1818 Gießen, Hessenin suurherttuakunta – 5. toukokuuta 1892 Berliini, Saksan keisarikunta) oli saksalainen kemisti. Häntä pidetään 1800-luvun yhtenä vaikuttavimmista kemiantutkijoista ja -opettajista.
Elämä
Kirjailijana Hofmann oli erittäin tuottelias ja julkaisi useita arvokkaita teoksia, muun muassa Die modernen Theorien der Chemie ja Erinnerungen an vorangegangenen Freunden, jotka sisältävät elämäkertoja 1800-luvun kuuluisammista kemiantutkijoista Vuonna 1868 Hofmann perusti saksalaisen kemiallisen seuran, joka kehittyi suurimmaksi ja vaikuttavimmaksi seuraksi tällä alalla. Hofmann oli sen esimiehenä ja johtajana kaksikymmentä vuotta.
Tietojärjestelmätiede
Opetus ja tutkimus Suomessa
Suomessa tietojärjestelmätiede-nimistä oppiainetta voi opiskella seuraavissa yliopistoissa:
Tampereen yliopistossa lähin vastaava tutkinto on hieman teknisempi tietojenkäsittelytiede, josta valmistutaan filosofian maisteriksi tai diplomi-insinööriksi.
Vesa Kautto
Ura
Kauton kirjastoura alkoi harjoittelijana Helsingin yliopiston kirjastossa 1961. Tämän jälkeen hän työskenteli Helsingin yliopiston teologisen tiedekunnan kirjastossa, Jyväskylän kasvatusopillisen korkeakoulun kirjastossa ja Uppsalan yliopiston kirjastossa. Vuosina 1966–1969 hän hoiti kirjasto-opin lehtorin viransijaisuutta Tampereen yliopistossa. Hänet nimitettiin Oulun yliopiston kirjaston vanhemmaksi alikirjastonhoitajaksi 1969 ja Tampereen teknillisen korkeakoulun kirjastonjohtajaksi 1971. Vuonna 1983 hän palasi Oulun yliopiston kirjastoon ylikirjastonhoitajaksi, mistä virasta jäi eläkkeelle 1999. Tästä ajasta hän toimi kuitenkin vuodet 1988–1998 ensin kirjastotieteen ja informatiikan, sitten informaatiotutkimuksen määräaikaisena professorina.
Kautto toimi Tieteellisen informoinnin neuvoston jäsenenä 1972–1981 ja tieteellisten kirjastojen atk-yksikön johtoryhmässä 1974–1987, josta puheenjohtajana 1982–1987. Hänen puheenjohtajakaudellaan tehtiin päätös yhdysvaltalaisen VTLS-ohjelmiston hankkimisesta opetusministeriön rahoituksella kaikkiin yliopistokirjastoihin. Toinen hänen johtamansa merkittävä projekti oli Yleisen suomalaisen asiasanaston luominen. Kautto oli ensin varapuheenjohtajana suunnitteluryhmässä ja sitten puheenjohtajana projektin johtoryhmässä 1982–1985.
Tampereen Ilveksen historia (jääkiekko)
Sota-aika
Jatkosodassa kaatuivat Ilveksen pelaajista Erkki Rintala, Olli Lahtinen ja Heikki Lahdelma. Maalivahti Teuvo Castren haavoittui ja sokeutui loppuiäkseen.
Koulukadulle
1940-luvun loppupuoliskolla seura juhli toistamiseen kolmen perättäisen mestaruuden putkea ja pelasi tappioitta yli neljä vuotta – tosin vain 34 ottelua. Kahden hopean jälkeen seurasi 1950–1952 jälleen kolmen mestaruuden sarja.
Lakeuden Risti
Suunnittelu
Vuonna 1951 järjestettyyn kilpailuun osallistui 45 arkkitehtiä. Kilpailun voittajaksi valittiin ehdotus Lakeuksien risti, joka osoittautui akateemikko, professori Alvar Aallon ja hänen avustajiensa työksi. Kirkonrakennustoimikunnan lähtökohtana oli, että uuden kirkon tulisi voida palvella paitsi maakunnan keskeisen kaupungin kirkkona, myös hiippakunnan tuomiokirkkona. Tuolloin nimittäin Seinäjoesta suunniteltiin uuden hiippakunnan keskusta. Piispanistuin sijoitettiin sittemmin kuitenkin Lapualle.
Luettelo kansalliskirjastoista
Tämä on luettelo eri maiden kansalliskirjastoista.
Sanna Syri
Sanna Marianna Syri (s. 1970) on suomalainen fyysikko, tekniikan tohtori ja Aalto-yliopisto energiatekniikan ja -talouden professori. Hän on korostanut, että ilmastomuutoksen hillitseminen edellyttää Suomelta ja muilta länsimailta merkittäviä lisätoimia. Esimerkiksi kansainvälisen ilmastopaneeli IPCC:n mukaan ydinvoimaa pidetään eräänä vähäpäästöisenä energiantuotantotapana osana ratkaisua ilmastomuutoksen hillitsemisessä.
R4: Ridge Racer Type 4
Pelissä on neljä kilpatallia ja neljä autonvalmistajaa. Ratoja pelissä on kahdeksan.
Sagan prefektuuri
Sagan prefektuuri sijaitsee Kyūshūn saarella Japanissa. Sen pääkaupunki on Saga.
Historia
Sagan prefektuurin alue tunnettiin ennen Hizenin provinssina. Sen nykyiset rajat vakiintuivat paikoilleen vuonna 1883.
Schokland
Schokland oli saari Alankomaiden Zuiderzeessä. Se lakkasi olemasta saari vuonna 1942, kun Noordoostpolderin alue kuivattiin. Saaren muoto näkyy polderin korkeammissa osissa ja entisissä rantapenkoissa.
Eliel Aspelin-Haapkylä
Eliel Aspelin-Haapkylä, nimimerkki Ellei (9. lokakuuta 1847 Veteli – 11. tammikuuta 1917 Helsinki ) oli suomalainen professori, valtioneuvos ja kulttuurintutkija. Hän toimi Helsingin yliopiston estetiikan professorina ja Tiedeakatemian ensimmäisenä puheenjohtajana. Hän oli fennomaani, suomalaisen kirjallisuudentutkimuksen ja taiteen tutkimuksen kehittäjä sekä kirjallisuuskriitikko.
Adrian Kivumbi Ddungu
Adrian Kivumbi Ddungu (15. heinäkuuta 1923 – 30. joulukuuta 2009) oli ugandalainen roomalaiskatolinen piispa. Hänet vihittiin papiksi 20. joulukuuta 1952 ja nimitettiin Masakan hiippakunnan piispaksi 11. marraskuuta 1961. Piispaksi vihkiminen seurasi 18. maaliskuuta 1962.
Karlsruhen hallintopiiri
Karlsruhen hallintopiiri on jaettu seitsemään piirikuntaan ja viiteen kaupunkipiiriin. Hallintopiirin kaupunkipiirejä eli piirikuntiin kuulumattomia kaupunkeja ovat Baden-Baden, Heidelberg, Karlsruhe, Mannheim ja Pforzheim. Piirikunnat puolestaan on jaettu edelleen 211 kuntaan.
Luettelo Uudenkaarlepyyn julkisista taideteoksista ja muistomerkeistä
Luettelo Uudenkaarlepyyn julkisista taideteoksista ja muistomerkeistä sisältää Uudenkaarlepyyn kaupungissa olevat pysyvät patsaat, muistomerkit ja muistolaatat. Uuteenkaarlepyyhyn on liitetty Uudenkaarlepyyn maalaiskunta sekä Munsalan ja Jepuan kunnat.
Seulonta
Seulonta voi tarkoittaa seuraavia asioita:
Chromebook
Chromebook on kannettava tietokone tai taulutietokone, joka käyttää Googlen Chrome OS -käyttöjärjestelmää. Laitteet on suunniteltu käytettäväksi ensisijaisesti samalla yhteydessä Internetiin, useimmat sovellukset ja tiedot ovat Googlen pilvipalvelussa. Chromebook on esimerkki ”ohuesta kannettavasta”.
Ensimmäiset Chromebookit
Chromebook julkistettiin Google I/O -konferenssissa toukokuussa 2011 ja sen toimitukset alkoivat 15. kesäkuuta 2011. Ensimmäiset Chromebookit myi Samsung ja Acer. Lisäksi työpöytäversio, Chromebox otettiin käyttöön toukokuussa 2012.
Pelikirja
Esimerkkejä pelikirjoista ovat kirjasarjat Fighting Fantasy, jota on julkaistu Suomessa nimellä Taistelupeli, ja Choose Your Own Adventure.
Hiiliviljely
Hiiliviljely tarkoittaa erilaisia viljelystoimenpiteitä, jotka vähentävät maatalouden kasvihuonekaasupäästöjä ja/tai lisäävät hiilen varastoitumista maaperään. Maaperän hiilensidonta on prosessi, jossa kasvien ilmakehästä yhteyttämällä poistama hiilidioksidi muuttuu kasviaineksekseen sitoutuneeksi hiileksi, siirtyy maaperään ja muuttuu maaperän orgaaniseksi aineeksi. Maaperän orgaanisen aineksen lisääminen kuuluu keskeisesti kestävään maaperän hoitoon, joka pyrkii samanaikaisesti ylläpitämään tai edistämään maaperän toiminnan eri osa-alueita. Maaperän hoitaminen on monihyötyistä, sillä hyväkuntoinen maaperä voi hillitä ilmastonmuutosta, parantaa peltojen tuottavuutta ja sopeutumiskykyä vaihteleviin olosuhteisiin, edistää luonnon monimuotoisuutta ja vähentää ravinnekuormituksia Itämereen ja sisävesiin parantamalla veden ja ravinteiden pidättymistä.
Taustaa
Suomessa pellot ovat keskimäärin hiilen lähteitä eli niistä vapautuu hiilidioksidia ilmakehään tai huuhtoumaan, joten niiden hiilivarastot pienenevät. Hiilivarastojen pieneneminen on suurinta viljellyillä turvemailla, joiden hiilipitoisuus vähenee 5 000 kilolla hehtaarilta vuodessa. Kivennäismailla peltojen hiilipitoisuus on vähentynyt vuosittain 220 kilolla hehtaarilta, mikä voi johtua pelloiksi raivattujen metsämaiden jälkivaikutuksesta, hajotuksen kiihtymisestä ilmastonmuutoksen seurauksena ja käytössä olevista viljelymenetelmistä. Peltomaan hiilivaraston kokoon voidaan vaikuttaa viljelymenetelmillä ja kasvivalinnoilla, jotka edistävät yhteyttämistä ja hiilen sitoutumista kasvillisuuteen ja maaperään tai estävät hiilen vapautumista pellosta takaisin ilmakehään tai huuhtoumaan. Suomessa hiiliviljelyn tavoitteina on muuttaa kivennäismailla pellot hiilinieluiksi ja hillitä turvepeltojen kasvihuonekaasupäästöjä.
Päästökauppa
Onnistuneen päästökaupan edellytyksenä on, että päästövähennykset ovat todennettavissa (esimerkiksi mittauksilla) ja erityisesti viljelijöiden kannalta olennaista on, että päästöhyvityksistä maksettavilla korvauksilla voidaan kattaa hiilensidontamenetelmistä mahdollisesti aiheutuneet kulut ja ansaita lisätuloja. Merkittävä onnistuminen päästökaupassa viljelijöiden ja suuryrityksen välillä tapahtui, kun vuonna 2017 ohjelmistojätti Microsoft osti päästöhyvityksiä seitsemältä yhdysvaltalaiselta riisintuottajalta, jotka onnistuneesti vähensivät metaanipäästöjä riisin tuotannossa.
Paul Lokiru Kalanda
Paul Lokiru Kalanda (24. helmikuuta 1927 Buwunde – 19. elokuuta 2015) oli ugandalainen roomalaiskatolinen piispa. Hänet vihittiin papiksi 21. joulukuuta 1957 ja nimitettiin Moroton hiippakunnan piispaksi 29. marraskuuta 1980. Piispaksi vihkiminen seurasi 22. maaliskuuta 1981. Pääkonsekraattorina toimi Emmanuel Kiwanuka Nsubuga, jota avustivat Adrian Kivumbi Ddungu ja Sisto Mazzoldi.
Sädekehä
Nykyajan populaarikulttuurissa pyhimyksille ja enkeleille on usein kuvattu toisenlainen sädekehä, pään yläpuolella leijuva kultainen rengas.
Miikka Ruokanen
Hän jäi Helsingin yliopistosta eläkkeelle 2019, mutta jatkaa luennoimista Nanjingin teologisen yliopisto professorina. Ruokanen on ollut vaaleissa ehdolla sekä arkkipiispan että Kuopion piispan tehtäviin.
Karhijärvi
Vedenpinnan korkeustaso Karhijärvessä on 52,1 m. Korkeustason vaihteluväli on 51,20–52,35 m. Säännöstelypato sijaitsee Lavian Myöntäjässä. Karhijärven suurin pituus itä–länsisuunnassa on noin 14 kilometriä. Järvessä on useita pieniä saaria, mutta sen vesialue on kuitenkin varsin avointa. Rantaviivaa järvellä on noin 75 kilometriä.
Jonathan Racine
Seuraura
Racine on AHM St-Jérômen kasvatti. Kaudella 2007–2008 hän toimi Nord Sélects Bantamin juniorijoukkueen kapteenina. Kauden 2008–2009 Racine pelasi Québecin paikallisia juniorisarjoja Saint-Eustache Vikingsin joukkueessa. Shawinigan Cataractes varasi hänet koko QMJHL:n varaustilaisuuden kahdeksantena pelaajana kesällä 2009. Racine siirtyi joukkuseen kaudeksi 2009–2010. Hänen tulokaskautensa liigassa toi 55 runkosarja- ja kuudessa playoff-ottelussa neljä syöttöpistettä.
Heinäkuussa 2016 Racine teki Panthersin kanssa vuoden mittaisen ja kaksisuuntaisen jatkosopimuksen. Syksyn harjoitusleirin päätteeksi seura lähetti hänet siirtolistan kautta uuteen farmijoukkueeseensa Springfield Thunderbirdsiin. Kauden 2016–2017 kynnyksellä lokakuussa Panthers kauppasi Racinen kotikaupunkinsa NHL-seuraan Montréal Canadiensiin vaihdossa hyökkääjä Tim Bozoniin. Hän pelasi alkukauden farmijoukkue St. John’s IceCapsissa, kunnes tammikuussa 2017 Canadiens kauppasi Racinen ja saman vuoden seitsemännen kierroksen varausvuoron Tampa Bay Lightningiin vaihdossa puolustaja Nikita Nesteroviin. Hän pelasi loppukauden AHL-joukkue Syracuse Crunchin vahvuudessa.
Maajoukkueura
Racine edusti Canada Québecin joukkuetta World U-17 Hockey Challengessa vuonna 2010.
Pays de la Loire
Talous
Pays de la Loiren maataloudelle tyypillinen piirre on karjan kasvatus ja alue onkin Ranskan johtavia maidon, sekä naudan- ja sianlihan tuottajia. Maaperän happamuuden takia maan kalkitseminen ja lannoitteiden runsas käyttö on yleistä. Saumurin ja Angersin alueilla kasvatetaan viiniä, josta valmistetaan tyypillisesti kuivaa valkoviiniä. Viljan, kuten esimerkiksi maissin kasvatus on yleistynyt etenkin Pays de la Loiren itäisillä alueilla. Niitä tuotetaan paljolti rehuksi. Teollisuuden suurimpia haaroja alueella on ruokateollisuus. Muut perinteiset teollisuuden alat, kuten esimerkiksi laivanrakennus ovat olleet taantumaan päin. Tämä on kuitenkin osittain korvautunut auto- ja elektroniikkateollisuudella. Palveluala on kasvanut työllistäjänä nopeasti. Alueella harjoitetaan raudan ja uraanin kaivostoimintaa.
Tšeka
Henkilöstö ja päämaja
Palvelukseen otettiin aluksi vallankumouksen nuoria veteraaneja ja aiemmin tsaarin poliisissa palvelleita kokeneita miehiä. Tšekan henkilöstomäärä kasvoi nopeasti perustamisen jälkeen. Maaliskuussa 1918 tšekistejä oli 600 ja vuoden loppuun mennessä määrä oli kasvanut 40 000 henkilöön. Vuonna 1921 henkilöstöä oli jo 280 000, jolloin se kasvoi valtakunnalliseksi organisaatioksi.
Monista hyvin kunnostautuneista Tšekan aluepäälliköistä nousi myöhemmin Neuvostoliiton johtajia. Nižni Novgorodissa toimineesta Nikolai Bulganista tuli Neuvostoliiton pääministeri vuosiksi 1955–1958. Hierarkiassa nousivat myös Lavrenti Berija ja Sergei Kirov.
Sisällissodan aika
Sisällissodan päätyttyä vuonna 1923 Tšekan teloittamien ihmisten määrän saattoi laskea kymmenissä tuhansissa. Tšeka käytti teloittajina pääasiassa unkarilaisia ja bulgarialaisia sotavankeja; näiden kansojen edustajia pidettiin tuolloin Venäjällä sivistymättöminä barbaareina, jotka sopivat tuollaisiin vastenmielisiin tehtäviin. Henkensä puolesta pelkäävät sotavangit pyrkivät äärimmäisellä julmuudella osoittamaan kelpoisuutensa teloittajina – ja säästämään henkensä, mikä ei aina onnistunut, koska teloittajat saatettiin mahdollisina myöhempinä todistajina tappaa myrkyttämällä tai ampumalla, kuten tsaariperheen teloittajat.
Toiminta ulkomailla
Kotimaassa Tšekan tarkoitus oli levittää mahdollisimman laajaa pelkoa kansan ja vastustajien keskuuteen. Lenin yllytti Tšekaa kotimaassa suoraan toimintaan, joka oli hänen mukaansa kommunistien keskeinen instrumentti vallan säilyttämiseksi. Ulkomailla toimittiin huomattavasti hienovaraisemmin ja agenteiksi määrättiin monenlaisia intellektuelleja henkilöitä, jotka päätyönsä lisäksi toimivat vakoojina. Leninin tunnustettua Suomen itsenäisyyden, aloitettiin välittömästi salainen toiminta Suomea vastaan. Tšeka lähetti ensimmäisen vakoilijansa Aleksei Filippov nimisen lakimiehen ja lehtikustantajan Suomeen. Filippov antoi ennen lähtöään vakuutuksen Tšekalle raportoivansa kaikista teollisuutta, pankkitoimintaa ja konservatiiveiltä saamistaan tiedoista toimeksiantajalleen.
Nick Oliveri
Kesäkuussa 2006 Oliveri viimeisteli uuden Mondo Generator -albumin Dead Planet (Sonic Slow Motion Trails) Los Angelesissa, Kaliforniassa Dave Grohlin studiolla. Albumi nauhoitettiin Ben Perrierin ja Ben Thomasin kanssa. Albumi julkaistiin vuoden 2006 lopulla Isossa-Britanniassa ja hieman myöhemmin Yhdysvalloissa ja Euroopassa.
Maija Isola
Yksityiselämä
Maija Isola oli maalaistalon tytär Riihimäeltä ja asui myöhempinäkin vuosinaan ateljeeasunnossa lapsuudenkotinsa lähellä. Tytär Kristina työskenteli 1980-luvulta lähtien äitinsä henkilökohtaisena apulaisena ja suunnitteluparina. Maija Isolan kuoltua Kristina Isola jatkoi äitinsä työtä suunnittelemalla uusia värityksiä Maija Isolan kuoseihin.
Aivokudos
Aivoja ja selkäydintä ympäröivät lisäksi sidekudoksesta koostuvat aivokalvot.
Hiiliviljely
Alus- ja kerääjäkasvit
Yksi lupaavimmista uusista hiilensidontamenetelmistä on alus- ja kerääjäkasvien käyttö. Ruotsalaisessa tutkimuksessa laskettiin, että maaperä sitoi 1,1 Mg CO2 ha-1 v-1, kun kerääjäkasvina oli raiheinä. Alus- ja kerääjäkasvit luetaan peitekasveihin, jotka kasvavat pellon pintaa peittäen silloin, kun satokasvi ei sitä tee. Kerääjäkasvi voidaan kylvää aluskasviksi satokasvin oheen tai satokasvin korjuun jälkeen. Kerääjäkasvin tarkoitus on sitoa satokasvilta käyttämättä jääneitä ja maasta vapautuvia ravinteita sekä lisätä kasvipeitteisyyttä. Alus- ja kerääjäkasvien juuristot ja maanpäällisten kasvustojen muokkaaminen maahan kerryttävät hiiltä maahan.
Eloperäiset maanparannusaineet
Pelloille voidaan levittää erilaisia eloperäisiä maanparannusaineita, jotka lisäävät maahan orgaanista ainesta. Hiiliviljelyn tarkoituksiin soveltuvia eloperäisiä maanparannusaineita ovat esimerkiksi tuotantoeläinten lanta (pois lukien lietelanta), kompostit, sellu- ja paperiteollisuuden sivutuotteina syntyvät maanparannuskuidut, järviruoko ja biohiili.
Hanna Sipiläinen
Naisten Salibandyliigassa Sipiläinen edusti tamperelaisseura Classicia kausina 2007–2018. Hän voitti kahdeksan SM-kultaa ja saavutti kolme SM-hopeaa. Hän pelasi liigassa kaikkiaan 213 runkosarjaottelua ja 101 pudotuspeliä. Hän lopetti aktiiviuransa vuonna 2018.
Gopnik
pienoiskuva|Gopnikeja 2000-luvun alussa. pienoiskuva|Stereotyyppinen gopnik. Gopnik on venäläinen halventavaksi tarkoitettu termi, joka viittaa kaupunkilaiseen, matalasti koulutettuun ja mahdollisesti rikolliseen samannimisen alakulttuurin jäseneen. Termi syntyi Neuvostoliitossa 1980-luvun loppupuolella. Gopnikeihin yhdistetään lorvailu, väkivaltaisuus ja suvaitsemattomuus. Yleisen mielikuvan mukaan he viettävät aikaa kyykkyasennossa tupakoiden, juoden alkoholia ja syöden auringonkukansiemeniä.
Signy-le-Petit
Signy-le-Petit on kunta Pohjois-Ranskassa Ardennesin departementissa Grand Estin alueella. Se sijaitsee noin 42 kilometriä Charleville-Mézièresin kaupungista luoteeseen rajoittuen Belgian rajaan.
Jääpallon Allsvenskan-kausi 2001–2002
Loppuottelu
17.3.2002 Studenternas IP, Uppsala Yleisöä:
Progesterex
Progesterex on fiktiivinen treffihuume. Se on osa huijausta (hoax), joka alkoi kiertää sähköpostitse internetissä vuonna 1999. Ei ole olemassa tämän nimistä lääkeainetta, tai edes lääkettä, jolla olisi tällainen vaikutus, eikä tapahtumaa ole koskaan raportoitu tai vahvistettu. Myös Suomen poliisi tiedotti asiasta marraskuussa 2007.
Seuraavassa huijauspostin tyypillinen sisältö
Hevosille ei ole olemassa sterilisaatiopillereitä. Sterilisaatio tehdään orien kuohinnalla, eli niistä tehdään ruunia. Tammoja ei yleensä käsitellä. Viestissä mainittu Rohypnol on kuitenkin todellinen lääkeaine, jota on käytetty tyrmäystippoina.
Mogadishu
1900-luku
Aididin joukot surmasivat väijytyksessä 24 pakistanilaista rauhanturvaajaa 5. kesäkuuta 1993, minkä seurauksena Yhdysvallat käynnisti sotilasoperaation Aididin kaappamiseksi. 3. lokakuuta Yhdysvaltain maavoimien erikoisjoukot hyökkäsivät Mogadishuun ja yrittivät saada kiinni Aididin neuvonantajia. Yritys onnistui, mutta yhdysvaltalaiset saivat vastaansa Mogadishun paikallisen miliisin. Mogadishun taistelussa kaatui 18 yhdysvaltalaista sotilasta ja arviolta yli 1 000 somalia. Tappion seurauksena Yhdysvallat veti kaikki joukkonsa pois Somaliasta.
Jules Feiffer
Jules Ralph Feiffer (s. 26. tammikuuta 1929 The Bronx, New York) on yhdysvaltalainen pilapiirtäjä, romaani- ja näytelmäkirjailija sekä elokuvakäsikirjoittaja, joka tunnetaan parhaiten pitkään jatkuneesta sarjakuvastaan Feiffer. Hänen tuotantoonsa kuuluu yli 35 kirjaa, näytelmää ja elokuvakäsikirjoitusta. Vuonna 1986 hän voitti Pulitzer-palkinnon poliittisista pilapiirroksistaan The Village Voice -lehdessä.
Feiffer on opettanut muun muassa Yalen yliopiston draamakoulussa, Northwestern- ja Columbia-yliopistoissa, Arizonan valtionyliopistossa sekä Dartmouth Collegessa.
Franklin (Virginia)
pienoiskuva|Franklin Virginian kartalla. Franklin on kaupunki Virginian osavaltiossa Yhdysvalloissa. Sen väkiluku oli vuoden väestönlaskennassa 8 582. Franklin kuuluu Hampton Roadsin alueeseen. Kaupungin pormestarina toimii Frank M. Rabil.
George Bonhag
Bonhag edusti urallaan Irish American Athletic Clubia ja voitti seitsemän Amateur Athletic Unionin sisäratamestaruutta. Ulkoradoilla hän ei kuitenkaan voittanut ainuttakaan Yhdysvaltain-mestaruutta.
Sosialismi
Sosialismi on historiallisesti aatesuunta, joka pyrkii luomaan tuotantovälineiden yhteisomistukseen perustuvan yhteiskuntajärjestyksen. Se on myös nimitys tällaiselle järjestelmälle. Sosialismi syntyi Euroopassa teollisen vallankumouksen aikana 1800-luvulla vastareaktiona varallisuuserojen kasvulle ja tehdastyötä tekevien ihmisten heikentyneelle asemalle. Sosialismin monimuotoisuuden vuoksi sille ei ole yksiselitteistä määritelmää.
Sosialismin synty
Pierre-Joseph Proudhon tunnetaan anarkistisen perinteen perustajana. Hänen iskulauseensa kuului: ”Omistaminen on varkautta!” Myöhemmistä anarkisteista poiketen Proudhon oli individualisti ja kannatti työläisten ja viljelijöiden oikeutta omistaa omat tuotantovälineensä. Lakien tilalle tulisivat työläisten keskinäiset sopimukset, oikeusistuimien sijaan riidat soviteltaisiin ja valtion korvaisi autonomisten kommuunien välinen vapaaehtoinen yhteistyö.
Anarkistit ja syndikalistit
Syndikalismi oli suosittua erityisesti Ranskassa, missä se 1800-luvun lopulla kehittyi ammattiyhdistysliikkeen radikaaliksi haaraksi. Aatteen mukaan ammattiyhdistysten tulisi mennä yleislakkoon, jolloin kapitalismi luhistuisi ja työläiset voisivat ottaa vallan. Maltillisemmat syndikalistit katsoivat, että pelkkä yleislakon uhka riittäisi kapitalistien painostamiseen. Vuonna 1922 syndikalistit perustivat kansainvälisen työväenliiton, jonka päämaja toimi Berliinissä. Parhaimmillaan internationaalilla oli Italiassa puoli miljoonaa jäsentä, Argentiinassa 200 000, Portugalissa 150 000 ja Saksassa 120 000. Lukuisissa maissa toimi lisäksi pienempiä syndikalistisia yhdistyksiä. Vallankumouksellinen syndikalismi teki anarkismista joksikin aikaa merkittävän kansanliikkeen, vaikka suurin osa syndikalististen ammattiyhdistysten jäsenistä ei ollutkaan aatteen vakaumuksellisia kannattajia vaan myötäjuoksijoita.
Maltillinen sosialismi
Britanniassa perustettiin vuonna 1884 Fabian Society, joka oli selvästi anarkokommunismia maltillisempi suuntaus. Sen mukaan siirtyminen sosialismiin tapahtuisi vähitellen, kun valtio ottaisi tuotantovälineet yhä laajempaan ja tehokkaampaan kontrolliin. Fabianismi oli keskiluokkaisten älykköjen suosima aate. Fabian Societyn jäsenet olivat perustamassa Labour Representation Committeeta, josta myöhemmin tuli Yhdistyneen kuningaskunnan työväenpuolue. Yhdistys on edelleen olemassa, mutta sen jäsenmäärä on pysynyt pienenä. Sen epäsuora vaikutus on kuitenkin ollut kohtuullisen suuri.
Sotien välinen aika
Venäjän vallankumouksen myötä sosialismi jakaantui lopullisesti kahteen leiriin. Kommunisteiksi alettiin kutsua vallankumouksellisia sosialisteja, jotka olivat sitoutuneet marxismi-leninisminä tunnettuun oppisuuntaan. Vaikka Leninin seuraaja Josif Stalin pitäytyi muodollisesti vallankumouksellisessa perinteessä, kehitti hän myös sosialismina yhdessä maassa tunnetun opin, jonka ytimessä olivat maatalouden kansallistaminen ja nopea valtiojohtoinen teollistamisohjelma. Stalinin johdolla Neuvostoliitossa harjoitettiin laajaa terroria, jossa kuoli miljoonia ihmisiä. Perustuslaki uusittiin 5. joulukuuta 1936. Ensimmäisessä pykälässä todettiin Neuvostoliiton olevan työläisten ja talonpoikien sosialistinen valtio. Riistävät luokat – porvaristo, tilanomistajat ja kulakit – oli hävitetty täydellisesti, joten neuvostoyhteiskunnan historiassa oli näin päätynyt sen ensimmäinen vaihe, siirtymäkausi kapitalismista sosialismiin.
Kylmä sota
Toisen maailmansodan jälkeen reaalisosialismi levisi paitsi Itä-Eurooppaan myös Koreaan, Vietnamiin ja Kuubaan. Niitä johtavat kommunistipuolueet perustelivat edustavansa kansandemokratiaa, jossa kansan delegoimaa diktatorista valtaa käyttänyt puolue tukahdutti kansanviholliset ja rakensi sosialismia.
Reaalisosialismi
Moni reaalisosialistinen maa yritti uudistaa järjestelmäänsä markkinatalouden suuntaan jo kylmän sodan vuosina, mutta keskitetyn talouden vapauttaminen osoittautui vaikeaksi. Uudistussuunnitelmia ja markkinatalouden sääntöjä ei aina noudatettu kunnolla, ja valtio järjesti julkista rahaa vaikeuksiin ajautuneille yrityksille sen sijaan että niiden olisi annettu mennä konkurssiin. Kansalaisten luottamus järjestelmään ja puolueeseen hupeni.
Tulevaisuus
Szonja Szelényin mukaan sosialismin suosiota heikentävät kaksi seikkaa: 1900-luvun reaalisosialismin epäonnistuminen sekä perinteisen työväenluokan pieneneminen, mikä näkyy esimerkiksi ammattiliittojen heikkenemisenä. Luokkaristiriitojen sijaan nykyajan yhteiskunnallista keskustelua hallitsevat ympäristönsuojelun ja identiteettipolitiikan kaltaiset teemat. Toisaalta sosiaalidemokraattiset puolueet ovat säilyttäneet suosionsa, ja entisissä reaalisosialistisissa valtioissa kommunistipuolueiden suosio lähti 1990-luvun romahduksen jälkeen uuteen nousuun. Kyselytutkimusten mukaan suuri osa ihmisistä kannattaa sosiaalidemokraattista politiikkaa mutta suhtautuu kielteisesti neuvostomalliseen sortovaltaan. Szelényi näkee sosialismin tulevaisuuden ”Ruotsin mallissa”, joka pitää kiinni eräistä 1900-luvun sosialismin piirteistä (esimerkiksi taloudellinen tasa-arvo) mutta luopuu toisista (esimerkiksi opposition tukahduttaminen).
Luettelo RMJ:n esiintyjistä
1999
CMX, Dingo, Don Huonot, Egotrippi, Ismo Alanko Säätiö, J. Karjalainen, Jonna Tervomaa, Neljä Ruusua, Popeda, Tommi Läntinen, Ultra Bra, Vieraat Vieraat, Viides Vuodenaika, YUP ja Yö.
2010
Chisu, DJ Black Diamond & Franky B, DJ Jacking Jay, DJ Kara Åke, DJ Mobster, DJ Spektri, DJ T-Luv, DJ Vertigo, Fintelligens, Flowtastic, Herra Ylppö & Ihmiset, Ismo Alanko Teho-osasto, Johanna Tukiainen, Kymppilinja, Maija Vilkkumaa, Martina & Dazzling Ladies, MC Mad Ice, Miss Divet, Petri Nygård, Popeda, Ressu Redford ja Jussi (Neon 2), RnB Cafe Candies Dancers, Scandinavian Hunks, Yö
2021
Ei järjestetty koronaviruspandemian vuoksi.
Harrisonburg
pienoiskuva|Harrisonburg Virginian kartalla. Harrisonburg on kaupunki Virginian osavaltiossa Yhdysvalloissa. Sen väkiluku oli vuoden väestönlaskennassa 48 914. Harrisonburgia ympäröi Rockinghamin piirikunta. Kaupungin pormestarina toimii Deanna R. Reed.
Tampereen alueliitokset
thumb|250px|Tampereen alueliitokset 1877–1929. [[Tampereen kaupungin alkuperäinen alue 1779–1876 punaisella, Messukylästä liitetyt alueet: Kyttälä 1877 ( vaaleanpunainen), Hatanpää 1920 (sininen), Järvensivu 1922 (violetti) ja Lepola 1929 (keltainen)]]
thumb|250px|Tampereen alueliitokset vuodesta 1966. [[Tampereen alue vuonna 1950 punaisella, vuonna 1966 liitetty Aitolahden kunta sinisellä, 1972 liitetty Teiskon kunta vaaleanpunaisella. 1990-luvulla ja 2009 Kangasalasta liitetyt pienet Ojalan alueet violetilla.]]
Mario Scheiber
Mario Scheiber (s. 6. maaliskuuta 1983 Lienz, Itävalta) on itävaltalainen uransa lopettanut alppihiihtäjä.
Jäämerentie
Majataloja Petsamontien varrella
Jäämerentien varrella majataloja oli Virtaniemessä, Nautsissa, Höyhenjärvellä, Pitkäjärvellä, Salmijärvellä, Töllevissä, Petsamon tuntureilla (Tunturimaja ja Vuoremi) ja Trifonassa. Talvella voitiin Ivalosta Virtaniemeen (53 km) avata talvitie, ja siitä eteenpäin käyttää Petsamon kapeaa tietä (noin 159 km). Koko matkalla voitiin kuljettaa vain pieniä hevoskuormia. Hevoset ja niiden rehu täytyi tuoda etelästä. Huonolla kelillä voitiin kuljetuksia järjestää vain pororaitoja käyttämällä.
Karjalan Sanomat
Karjalan Sanomat on Petroskoissa yhtenä päivänä viikossa ilmestyvä suomenkielinen sanomalehti. Se on ainoa Venäjällä ilmestyvä suomenkielinen sanomalehti. Lehti on perustettu vuonna 1920.
Jacqueline Briskin
Jacqueline Briskin o.s. Orgell, kirjailijanimi Diane Du Pont, (18. joulukuuta 1927 Lontoo, Britannia – 24. joulukuuta 2014 Santa Monica, Kalifornia, Yhdysvallat ) oli yhdysvaltalainen kirjailija, erityisesti viihderomaanien ja -novellien kirjoittaja.
Paul McCartney
The Quarrymen
Paul tapasi kitaristi John Lennonin heinäkuussa 1957 paikallisen kirkon seurakuntatiloissa, kun Lennon oli johtamansa The Quarrymen -nimisen skiffleyhtyeen mukana eräissä kesäjuhlissa. Pojat tulivat hyvin toimeen keskenään, ja pian John pyysi Paulin yhtyeeseen. Ystävykset työstivät musiikkia yhdessä Johnin tädin kotona, ja Paul muokkasi yhtyeen esiintymisasuja hienostuneemmiksi. Paul sai Johnin suostuteltua ottamaan yhtyeeseen myös nuoren George Harrisonin. Vain rock and rollista tuolloin kiinnostuneeseen Johniin verrattuna Paulin musiikkimaku ja kunnianhimo olivat laaja-alaisempia. Mike-sedältään Paul oppi, että hyvä esitys on W:n muotoinen: se alkaa tanakasti ja lopettaa jälleen korkealle. Tätä neuvoa McCartney on sen jälkeen aina noudattanut urallaan.
Wings
McCartney esiintyi Wingsin kanssa Helsingissä ja Turussa vuonna 1972.
2000-luku
thumb|Paul McCartney [[Live 8 -konsertissa 2004]] Paul McCartney on julkaissut 2000-luvulla viisi uutta albumia: Driving Rain (2001), Chaos and Creation in the Backyard (2005), Memory Almost Full (2007), Kisses on the Bottom (2012) ja New (2013).
Seuraavana kesänä McCartney teki lyhyehkön kiertueen. 04’ Summer Tour ulottui myös Suomeen, ensimmäisen kerran sitten vuoden 1972. Suomessa hänellä oli Helsingin Olympiastadionilla yleisöä noin 32 000 henkeä. Konsertin settilista koostui suurimmaksi osaksi McCartneyn itse säveltämistä The Beatlesin kappaleista. McCartney vieraili myös Live 8 -hyväntekeväisyyskonsertissa Lontoossa.
Perhe
McCartney vihittiin lokakuussa 2011 yhdysvaltalaisen Nancy Shevellin kanssa.
Viaporin kapina
Duuman hajottamisen aiheuttamat levottomuudet ja salainen kokous
Heinäkuun 21. päivänä keisari Nikolai II hajotti toukokuussa valitun duuman, mikä aiheutti Pietarissa mellakointia. Hajotetun duuman jäseniä kokoontui vuorokautta myöhemmin Viipuriin, jossa he antoivat niin sanotun Viipurin manifestin, kehottaen kansalaisia muun muassa yleiseen kansalaistottelemattomuuteen. Joitakin duuman jäseniä, kuten vallankumouksellinen Mitrofan Mihailitšenko, saapui myös Helsinkiin, mikä osaltaan kasvatti kapinaa suunnitelleiden maanalaisten sotilaskomiteoiden suosiota. Duuman hajottamisen johdosta Hesperian puistossa nähtiin punakaartin organisoima 20 000 hengen mielenosoitus, johon osallistui myös 400 venäläistä sotilasta sekä muun muassa tuolloin Helsingissä oleskellut vallankumouksellinen kirjailija Leonid Andrejev. Viaporin kapinan jälkeen hän pakeni Suomesta, pelätessään joutuvansa maineensa vuoksi pidätetyksi, vaikka ei siihen osallistunutkaan. Samaan aikaan järjestettiin Helsingissä kapinaa suunnitellut salainen kokous, johon bolševikkien lisäksi osallistuivat muun muassa esereiden taistelujärjestön johtajat Viktor Tšernov ja Jevno Azef. Heistä jälkimmäinen oli kuitenkin todellisuudessa tsaarin salaisen poliisin Ohranan ilmiantaja. Mukana oli lisäksi punakaartin johtaja Johan Kock sekä ilmeisesti myös suomalaisia sosiaalidemokraatteja, kuten Otto Wille Kuusinen sekä Yrjö Sirola. Kapina päätettiin lopulta aloittaa Viaporissa ja Kronstadissa samanaikaisesti 10. elokuuta 1906. Helsingissä oli tuolloin yhteensä noin 7 000 venäläistä sotilasta, joista Viaporiin oli sijoitettu puolet. Heistä noin 1 800 oli tykkimiehiä, 1 500 jalkaväkeä ja 250 miinoittajia. Kock lupasi kapinallisille punakaartin tuen, mutta hänen suunnitelmansa osoittautuivat kuitenkin liian optimistisiksi. Vaikka kaartiin kuului parhaimmillaan jopa 25 000 miestä, vain pienellä osalla oli aseistusta, eivätkä he muodostaneet taistelukykyistä armeijaa.
Paul McCartney
Aktivismi ja hyväntekeväisyys
McCartney on eläinoikeusaktivisti. Hän on ollut kasvissyöjä vuodesta 1975. Hän on ottanut näkyvästi kantaa kansainvälisen maamiinat kieltävän sopimuksen puolesta, kolmannen maailman velkojen anteeksiantamisen puolesta sekä hylkeenpyyntiä vastaan.
Tunnustukset ja palkinnot
McCartney nimettiin Rock and Roll Hall of Fameen vuonna 1999, ja hän sai tähden Hollywood Walk of Famelle vuonna 2012.
McCartneylla on lukuisia musiikki- ja elokuva-alan palkintoja ja ehdokkuuksia, kuten:
Valeri Rjumin
thumb|Valeri Rjumin (oikealla) neuvostoliittolaisessa postimerkissä.
Marx
Marx on muun muassa seuraavien henkilöiden sukunimi:
Hervé Guibert
Seuraavana vuonna Guibert sai kiinnityksen arvovaltaiseen ranskalaisen Le Monde -sanomalehden toimituskuntaan. Samana vuonna (1978) hän julkaisi toisen teoksensa Les aventures singulières. Hervé Guibert sai yhdessä Patrice Chéreaun kanssa Ranskan elokuva-akatemian César-palkinnon parhaasta käsikirjoituksesta teoksesta L'homme blessé. Guibert oli tavannut Chéreaun teatterivuosinaan.
Ali Liikanen
Ali Liikanen (s. 22. tammikuuta 1996 Mikkeli ) on suomalainen jääkiekkoilija, joka edustaa Puolan pääsarjassa pelaavaa MMKS Podhale Nowy Targia. Hän on pelipaikaltaan vasen laitahyökkääjä.
Beemster
thumb|left|250px|Kartta Beemsterin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Jalkapallon Euroopan-mestaruuskilpailut 2016 – Lohko E
Ruotsi vs. Belgia
<section begin=SWEvBEL/> <section end=SWEvBEL/>
Vic Chesnutt
Chesnutt kuoli joulukuussa 2009 45-vuotiaana. Hän oli ollut koomassa otettuaan yliannostuksen lihasrentouttajia.
Uuni
Uloslämpiävä uuni eli savujohteinen uuni on kehittyneempi versio savupirttien sisäänlämpiävästä uunista, joka oli nykyisen leivinuunin edeltäjä. Nimitys uloslämpiävä uuni on sinänsä vanhentunut ja kuuluu aikaan, jolloin savupirtit eli mustat tuvat vaihtuivat nykyaikaisiin eli valkeisiin tupiin. Uloslämpiävässä uunissa syntyvä savu johdetaan muurattua savukanavaa ja -piippua pitkin ulos sisätiloista.